**139/2017. (IV. 27.) Kgy. sz. határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Gazdasági és Városstratégiai Bizottság 80/2017. (III.27.) GVB sz. határozatában foglaltak szerint a „Városfejlesztési alap - Képviselői keret” 2017. évi előirányzatának terhére az alábbiak szerint nyújt támogatást:

- 100.000,- Ft-ot biztosít a Művészeti Szakközépiskoláért Alapítvány részére a diákok versenyeztetési, jutalmazási kiadásainak fedezésére (Kopcsándi József képviselő úr benyújtott kérelme alapján - a 2017. évi költségvetésben biztosított „Városfejlesztési Alap - Képviselői keret” terhére).

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Gazdasági és Városstratégiai Bizottság 142/2017. (IV.24.) GVB sz. határozatában foglaltak szerint a „Városfejlesztési alap - Képviselői keret” 2017. évi előirányzatának terhére az alábbiak szerint nyújt támogatást:

* 1.000.000,- Ft-ot biztosít a Joskar-Ola Alapítvány részére a 2017-es Joskar-Ola Napok Kulturális és Sport Fesztivál rendezvény lebonyolításának támogatása és a „YO-Kupon” program támogatása céljából, (Kelemen Krisztián képviselő úr benyújtott kérelme alapján - a 2017. évi költségvetésben biztosított „Városfejlesztési Alap - Képviselői keret” terhére).
* 100.000,- Ft-ot biztosít a Remény Alapítvány részére az Oladi Általános Iskola játszóterének felújításához (Dr. Kecskés László képviselő úr benyújtott kérelme alapján - a 2017. évi költségvetésben biztosított „Városfejlesztési Alap - képviselői keret” terhére).

1. A Közgyűlés felhatalmazza a polgármestert a támogatási szerződések aláírására.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(a végrehajtásért: Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője)

**Határidő:** 2017. május 30.